РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 4

от дистанционното заседание чрез видеоконферентна връзка
на Комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 05 април 2023 г.

Днес, 05 април 2023 г. от 14:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет, в състав:

    ПРЕДСЕДАТЕЛ:
    ЗАМ.-ПРЕДСЕДАТЕЛИ:

ЧЛЕНОВЕ:	ДАНИЕЛА МАРЧЕВА 
АТАНАСКА ДИШЕВА
ДРАГОМИР КОЯДЖИКОВ - отсъства
БОЯН НОВАНСКИ	

От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „САОД“, дирекция „ИТСС“, Елена Станишева – старши експерт-юрисконсулт в отдел „САОД“, дирекция „ИТСС“ и Мирослав Младенов – системен администратор в отдел „САОД“,  дирекция „ИТСС“.

Заседанието протече при следния дневен ред:

1.  Доклад за дейността на Комисия „Съдебна карта, натовареност и съдебна карта“ към СК на ВСС за 2022 година.

2. Становище на заместник - председателите на Върховния касационен съд във връзка с писмо на административния ръководител – председател на Софийски градски съд. 
(Отложена с решение на КСКНСС по протокол № 1/25.01.2023 г., т.3)

3. Предложение от г-н Георги Чолаков – председател на Върховен административен съд за изменение на Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела приети от съдийската колегия на ВСС с решение по протокол № 45/14.12.2021 г. и изменени с решение по протокол № 2/25.01.2022 година. – 
(Отложена с решение на КСКНСС по протокол №1/25.01.2023 г., т. 2)
4. Препис от разпореждане № 387/27.02.2023 г. на Апелативен съд – София, Търговска колегия във връзка с Правилата за определяне и поставяне на индекси на съдебните актове за резултата от инстанционната проверка и от производствата за възобновяване по наказателни дела.
(Писмо  вх. № ВСС-4252/22/07.03.2023 г.)

5. Препис от разпореждане на Апелативен съд – София, Търговска колегия, 11 състав по т.д. № 3453/2019 г., за сведение.
(Писмо  вх. № ВСС-4252/22/16.03.2023 г.)

6. Писмо от Златина Личева-Динева – административен ръководител на РС – Горна Оряховица относно невъзможността за отчитане на натовареността чрез Единната информационна система на съдилищата (ЕИСС) на съдебни актове и предложение за определяне на индекси за съдебни актове.
(Писмо  вх. № ВСС-4596/23.02.2023 г.)

7. Писмо от Министерство на правосъдието във връзка с искане от г-н Георги Димов, кмет на община Божурище. 
(Писмо вх. № ВСС-3278/16.02.2023 г.)

8. Решение по протокол № 12 от 03.04.2023 г., т. Р-5 на Комисията по атестиране и конкурси към СК на ВСС относно предоставяне на данни по отношение натовареността на РС – Костинброд.

По дневния ред: 

1. ОТНОСНО: Доклад за дейността на Комисия „Съдебна карта, натовареност и съдебна карта“ към СК на ВСС за 2022 година.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.1. Приема доклада за дейността на Комисия „Съдебна карта, натовареност и съдебна статистика“ към Съдийската колегия на Висшия съдебен съвет за 2022 г.

1.2. Изпраща доклада за дейността на Комисия „Съдебна карта, натовареност и съдебна статистика“ за 2022 г. на Комисия по правни въпроси към Пленума на ВСС, по компетентност.

1.3. Изпраща на дирекция „Информационни технологии и съдебна статистика“ доклада за дейността на Комисия „Съдебна карта, натовареност и съдебна статистика“ към Съдийската колегия на Висшия съдебен съвет за 2022 г., за публикуване на интернет страницата на Висшия съдебен съвет, раздел „Постоянни комисии“ на ВСС, подраздел „КСКНСС“ - Отчети.

2. ОТНОСНО: Становище на заместник-председателите на Върховния касационен съд във връзка с писмо на административния ръководител – председател на Софийски градски съд. 
(Отложена с решение на КСКНСС по протокол № 1/25.01.2023 г., т.3)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

2.1. Точките от настоящия дневен ред, касаещи приложението на Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г. (т. 2, т. 4 и т. 5), поради естеството на своя предмет, се поставят едновременно на обсъждане и разглеждане. 

2.2. Приема за сведение становището на заместник-председателите на Върховния касационен съд.

2.3. Приема за сведение препис от разпореждане № 387/27.02.2023 г. на Апелативен съд – София, Търговска колегия.

2.4. Приема за сведение препис от разпореждане на Апелативен съд – София, Търговска колегия, 11 състав по т.д. № 3453/2019 г.

2.5. Намира за целесъобразно да бъде насрочена среща с председателите на Върховен касационен съд, Апелативните съдилища, Софийски градски съд и Софийски районен съд, респективно с определен от тях представител, и членовете на постоянната работна групи по граждански и търговски дела, на която да се обсъдят проблемите с приложението на Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г., и в частност въпроса за това кой е  компетентният съд, който следва да постави индекси на първоинстанционните актове при осъществен контрол на въззивните съдебни актове.

2.6. Насрочва среща в хибриден формат с председателите на Върховен касационен съд, Апелативните съдилища, Софийски градски съд и Софийски районен съд, респективно с определен от тях представител, и членовете на постоянната работна групи по граждански и търговски дела, на 26.04.2023 г. (сряда) от 14.00 часа.

2.7. Изпраща писмото на административния ръководител на Софийски градски съд, становището на заместник – председателите на Върховен касационен съд, препис от разпореждане № 387/27.02.2023 г. на Апелативен съд – София, Търговска колегия, 11 състав по т.д. № 1160/2021 г. и Препис от разпореждане на Апелативен съд – София, Търговска колегия, 11 състав по т.д. № 3453/2019 г. на председателите на Апелативните съдилища, на Софийски градски съд и Софийски районен съд, за изразяване на становище по време на срещата.

2.8. Изпраща писмото на административния ръководител на Софийски градски съд, становището на заместник – председателите на Върховен касационен съд, препис от разпореждане № 387/27.02.2023 г. на Апелативен съд – София, Търговска колегия, 11 състав по т.д. № 1160/2021 г. и Препис от разпореждане на Апелативен съд – София, Търговска колегия, 11 състав по т.д. № 3453/2019 г. на постоянната работна група по граждански, търговски и фирмени дела, за изразяване на становище по време на срещата.

2.9. Възлага на експертите в отдел „Статистически анализ и обработка на данни“ в дирекция „Информационни технологии и съдебна статистика“ да извършат необходимото за организиране на срещата.

3. ОТНОСНО: Предложение от г-н Георги Чолаков – председател на Върховен административен съд за изменение на Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела приети от съдийската колегия на ВСС с решение по протокол № 45/14.12.2021 г. и изменени с решение по протокол № 2/25.01.2022 година. – 
(Отложена с решение на КСКНСС по протокол №1/25.01.2023 г., т. 2)
Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

3.1. Възлага на експертите от отдел „Статистически анализ и обработка на данни“ в  дирекция „Информационни технологии и съдебна статистика“ да предоставят справка за броя на първоинстанционните актове, постановени от тричленен състав на ВАС, които са преминали през касационен контрол от петчленен състав на ВАС за 2021 г. и 2022 г.
В случай, че информацията не е достъпна в годишните статистически отчети на Върховен административен съд, възлага на експертите от отдела да изготвят писмо, с което да бъдат изискани необходимите статистически данни и след съгласуване с г-жа Атанаска Дишева, член на ВСС и зам. - председател на КСКНСС, същото да бъде изпратено до председателя на ВАС. 

3.2. Отлага разглеждането на точката за следващо заседание на комисията.

4. ОТНОСНО: Препис от разпореждане № 387/27.02.2023 г. на Апелативен съд – София, Търговска колегия във връзка с Правилата за определяне и поставяне на индекси на съдебните актове за резултата от инстанционната проверка и от производствата за възобновяване по наказателни дела.
(Писмо  вх. № ВСС-4252/22/07.03.2023 г.)

Точката е поставена на съвместно обсъждане с т. 2 от настоящия дневен ред.

5. ОТНОСНО: Препис от разпореждане на Апелативен съд – София, Търговска колегия, 11 състав по т.д. № 3453/2019 г.
(Писмо  вх. № ВСС-4252/22/16.03.2023 г.)

Точката е поставена на съвместно обсъждане с т. 2 от настоящия дневен ред.

6. ОТНОСНО: Писмо от Златина Личева-Динева – административен ръководител на РС – Горна Оряховица относно невъзможността за отчитане на натовареността чрез Единната информационна система на съдилищата (ЕИСС) на съдебни актове и предложение за определяне на индекси за съдебни актове.
(Писмо  вх. № ВСС-4596/23.02.2023 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

6.1. Приема за сведение писмото от г-жа Златина Личева – Денева - административен ръководител на РС - Горна Оряховица.

6.2. Намира за целесъобразно да бъде насрочена среща с членовете на постоянните работните групи по граждански, търговски и фирмени дела и наказателни дела, сформирани към КСКНСС, на която да се обсъди невъзможността за отчитане на натовареност чрез ЕИСС на съдебни актове, постановени в закрити съдебни заседания, както и предложението за определяне на индекси за съдебни актове, които не подлежат към този момент на индексиране и промяна на вече определен индекс.

6.3. Насрочва среща чрез видеоконферентна връзка с членовете на постоянните работните групи по граждански, търговски и фирмени дела и наказателни дела, сформирани към КСКНСС, на 26.04.2023 г. (сряда) от 15.30 часа.

6.4. Изпраща писмото от г-жа Златина Личева – Денева - административен ръководител на РС - Горна Оряховица на постоянните работните групи по граждански, търговски и фирмени дела и наказателни дела, сформирани към КСКНСС, за изразяване на становище по време на срещата.

6.5. Възлага на експертите в отдел „Статистически анализ и обработка на данни“ в дирекция „Информационни технологии и съдебна статистика“ да извършат необходимото за организиране на срещата.

7. ОТНОСНО: Писмо от Министерство на правосъдието във връзка с искане от г-н Георги Димов, кмет на община Божурище. 
(Писмо вх. № ВСС-3278/16.02.2023 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

7.1. Приема доклада на Елена Станишева - старши експерт- юрисконсулт и експертен сътрудник към комисията, за сведение. 

7.2. Да се предоставят копия от решение № 10 от 26 март 1976 г., решение № 14 от 30 май 1979 г., решение № 8 от 31 март 1981 г. и решение № 9 от 25 март 1985 г. на Държавния съвет на Народна република България на г-н Георги Димов – Кмет на Община Божурище.

8. ОТНОСНО: Решение по протокол № 12 от 03.04.2023 г., т. Р-5 на Комисията по атестиране и конкурси към СК на ВСС относно предоставяне на данни по отношение натовареността на РС – Костинброд.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

8.1. Приема изготвените от експертите в отдел „Статистически анализ и обработка на данни“ в дирекция „Информационни технологии и съдебна статистика“ справки за натовареност по щат и действителна натовареност на съдиите в Районен съд – Костинброд за 2022 г., съответно натовареност по щат и действителна натовареност на магистратите в РС – Костинброд за 2020г., 2021г. и първото полугодие на 2022г.
8.2. Изпраща справките по т. 1 на Комисията по атестирането и конкурсите към Съдийската колегия на ВСС.

ПРЕДСЕДАТЕЛ НА КОМИСИЯ
					„СЪДЕБНА КАРТА, НАТОВАРЕНОСТ
					И СЪДЕБНА СТАТИСТИКА”
КЪМ СК НА ВСС:  / п /

ДАНИЕЛА МАРЧЕВА